《荒园》
清代·李世锡

荒园草木深，时复值长夏。绿影遍方塘，清阴蔽茅舍。

白日向西颓，返照穿桑柘。庭花处处开，高低自相亚。

翠叶与丹荣，明霞互映射。中有学佛人，身心久休暇。

手把寒山诗，欢颜坐及夜。既夜若为眠，狂歌莫能罢。

奇哉宝月轮，光明上柳罅。

作者简介：李世锡，字帝侯，号霞裳，胶州人。顺治辛丑进士，官嘉鱼知县。有《绮存集》。